
A V I Z


asupra proiectului de Lege privind retragerea rezervei formulate de România la art.22 al Convenţiei internaţionale privind eliminarea tuturor formelor de discriminare rasială.





		În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind retragerea rezervei formulate de România la art.22 al Convenţiei internaţionale privind eliminarea tuturor formelor de discriminare rasială, cu adresa nr.140 din 25 mai 1998,  înregistrată sub nr.365/XVIII/11 din 25 mai 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat acest proiect de lege în şedinţa din 4  iunie 1998.


		În urma dezbaterilor, constatându-se că proiectul de lege nu contravine prevederilor constituţionale, membrii comisiei au hotărât, cu majoritate de voturi, să îl avizeze favorabil, în forma adoptată de senat la 18 mai 1998.


		În raport de obiectul şi conţinutul său, acest proiect de lege face parte din categoria legilor ordinare.

